La xarrada ‘Tràmits bàsics d'estrangeria relacionats amb l'ocupació’ reunix més de 30 professionals
03 de juliol 2024

![](/media/30mgb5ng/whatsapp-image-2024-07-03-at-12-41-16-c.jpg?width=850&height=637.5)

El Pacte Territorial per l'Ocupació del Camp de Morvedre, presidit per l'alcalde de Sagunt, Darío Moreno, ha dut a terme la xarrada Tràmits bàsics d'estrangeria relacionats amb l'ocupació, a càrrec de la vicedegana de l'Il·lustre Col·legi d'Advocats de València (ICAV), Rebeca Lino Tatnell. L'acte, celebrat en el Centre Cívic Antic Sanatori, “ha superat la participació esperada”, segons indiquen des de l'organització, ja que ha congregat més de 30 professionals amb interés en la qüestió.

En l'esdeveniment, que s'ha desenvolupat des de les 9.30 i fins a les 11.30 hores, s'han abordat temes com l'obtenció del Número d'Identitat d'Estranger (NIE), els permisos de treball, els diferents tipus d'arrelament, l'obtenció de la nacionalitat o la possibilitat d'accés a l'ocupació pública per a persones estrangeres. Des de l'organització, es considera que són “temàtiques de gran rellevància, especialment, per als qui treballen en l'àmbit de l'administració pública, ja que donen resposta a situacions amb les quals es troben en la seua tasca professional”.

La xarrada s'ha dirigit especialment a professionals de l'administració pública, incloent-hi persones treballadores d'àrees com Serveis Socials, Educació, Igualtat, ONG, l'Àrea de la Dona i la fundació de treballadors de la siderúrgia integral, així com treballadores i treballadors socials d'altres municipis com Canet d'en Berenguer, la Mancomunitat de la Baronia i Catarroja. L'objectiu principal d'esta activitat ha sigut proporcionar-los coneixements i eines útils per a la seua labor diària.

![](/media/gimpqmeg/whatsapp-image-2024-07-03-at-12-41-18-3-c.jpg?width=850&height=637.5)

Així mateix, l'organització explica que el bon acolliment de l'activitat és el resultat del compromís del Pacte Territorial per l'Ocupació del Camp de Morvedre amb la formació contínua i el suport a les i els professionals que treballen en l'administració pública i sectors relacionats.

Des de l'organització del Pacte Territorial per l'Ocupació del Camp de Morvedre es destaca també la rellevància d'estes iniciatives formatives i l'impacte positiu que generen en la comunitat. Igualment, han agraït “la participació activa de totes i tots les i els assistents i la col·laboració de la vicedegana de l'ICAV”.

El Pacte Territorial també ha indicat que este tipus d'activitats formatives continuaran desenvolupant-se, consolidant el compromís amb la millora i actualització constant de les i els professionals que treballen en benefici de la comunitat.

*   [](http://www.facebook.com/sharer.php?u=https://aytosagunto.es/va/actualitat/la-xarrada-tramits-basics-d-estrangeria-relacionats-amb-l-ocupacio-reunix-mes-de-30-professionals/ "Facebook")
*   [](http://twitter.com/share?url=https://aytosagunto.es/va/actualitat/la-xarrada-tramits-basics-d-estrangeria-relacionats-amb-l-ocupacio-reunix-mes-de-30-professionals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-xarrada-tramits-basics-d-estrangeria-relacionats-amb-l-ocupacio-reunix-mes-de-30-professionals/ "Linked In")
*   [](mailto:?body=https://aytosagunto.es/va/actualitat/la-xarrada-tramits-basics-d-estrangeria-relacionats-amb-l-ocupacio-reunix-mes-de-30-professionals/)